**VRTČEVSKI PREDLOGI ZA DEJAVNOSTI V DOMAČEM OKLJU**

Vrtec bo zaradi pandemije koronavirusa žal še nekaj časa zaprt. Ritem življenja se je spremenil in prav vsi komaj čakamo na vrnitev v stare tire. Zavedamo se, da otroci težko prenašajo izolacijo, zato vam ponujamo nekaj povezav na spletne strani in predlogov za dejavnosti na različnih področjih.

**GIBANJE:**

* se igra igre, ki vsebujejo osnovne načine gibanj z žogo (poigravanje, nošenje, kotaljenje, metanje, odbijanje, podajanje in lovljenje balonov, žog - različnih po velikosti, teži, obliki, materialu, barvi itn.);
* vzpostavlja oziroma vzdržuje ravnotežje na mestu in v gibanju (stoja na eni nogi, hoja po črti, vrvi, hoja po robniku; guganje, zibanje, vrtenje ...),
* presipava riž, pšenični zdrob, koruzo, moko...iz ene posodice v drugo z žlico,
* se igra s škatlami, stopa vanje, jih prenaša, potiska,
* pretika vezalko skozi cedilo,
* razrežemo slamice na manjše koščke in jh niza na vrvico…

 

**JEZIK:**

* beremo skupaj, poimenujemo stvari, predmete, živali, barve..
* posluša svoji starosti primerne pravljice, zgodbice, uganke, pesmice ter pripovedi o dogodkih,
* pripoveduje ob ilustracijah po spominu, obnavlja pravljice, zgodbe,…
* sodeluje v igricah s prsti, v akcijskih igricah (Biba leze, biba gre ...), bibarijah (poiščite pesmice in bibarije avtorice MSire Voglar),
* se nauči pesmico na pamet.

**UMETNOST:**

Glasbena umetnost:

* priporočamo glasbo, ki jo pojejo otroci ( npr. otroški pevski zbori) ali taki, ki ima vsaj kvalitetno glasbeno podlago,
* poslušajte ali imejte za zvočno ozadje različno glasbo od klasične do tradicionalne, navajam primere:

<https://www.youtube.com/watch?v=p_fprzrHvIM&list=PLxCaXhtm86O5otPSQyjMJiPcPjR_Zb_-V> ( pogosto smo ga poslušali)

<https://www.youtube.com/watch?v=0AnEzdlv0dE> (avtorSaint-Saens je pisal za otroke)

<https://www.youtube.com/watch?v=a4lmvXYRfa4> (avtorSaint-Saens je pisal za otroke)

<https://www.youtube.com/watch?v=7D-Nj64uMW8>

<https://www.youtube.com/watch?v=yRDivUb5EeA> ( Blues)

<https://www.youtube.com/watch?v=r7gFNaGYEs8> ( narodnozabavna glasba)

[https://www.youtube.com/watch?v=jeDq3yrq03Y&list=RDjeDq3yrq03Y&start\_radio= 1&t=5](https://www.youtube.com/watch?v=jeDq3yrq03Y&list=RDjeDq3yrq03Y&start_radio=%20%20%201&t=5)

* giba se in pleše s celim telesom, preizkuša možnosti gibanja posameznih telesnih delov, kombinira zaporednost in hkratnost gibanja,
* izdelamo ropotuljice iz embalaž, bobne, palčke iz veje,
* igrajte se igro, da se skrijete in igrajte na inštrument, otrok vas mora poiskat…

 

Likovna umetnost:

* riše z mehkimi svinčniki, kredami, ogljem, prsti ...,
* slika s prsti, dlanmi, gobicami, zelo širokimi čopiči ...,
* tiska z dlanmi, gobicami, predmeti, zmečkanim papirjem ...,
* gnete, modelira slano testo, (ki ga lahko sami izdelate) glino, plastelin, mivko ...,

  

Plesna umetnost:

1. si izmišlja gibe, gibalna zaporedja in telesne položaje,
2. giba se in pleše s celim telesom, preizkuša možnosti gibanja posameznih telesnih delov, kombinira zaporednost in hkratnost gibanja,
* primer otroških plesov:
* <https://www.youtube.com/watch?v=XLHsFJMva9A>
* <https://www.youtube.com/watch?v=UfIah6WInJk>

Dramska umetnost:

* Izdelamo lutke iz nogavic, rokavov, rokavic, kuhalnic,…
* se igra in posnema živali, ljudi,
* igra se preproste gibalne, ritmične, govorne igre,
* uporablja predmete tako, da predstavljajo druge predme

**DRUŽBA:**

* si ogledate posnetek knjižnice, galerije, ceste, Škocjanskega zatoka ali drugih parkov,
* se pogovarja z odraslimi o družinskih članih in dogodkih o Corornavirusu,
* prometna varnost ( <https://www.avp-rs.si/varnost-v-prometu/varnostni-pas/> )
* sprehod v domačem kraju, opazovanje posebnosti….

 ****

**NARAVA:**

* posnema glasove in gibanje živih bitij, predmetov, igrač, strojev idr.,
* se igra z različnimi predmeti živalskega, rastlinskega in neživega izvora (usnje, kamenčki, školjke, les ...) ter z različnimi snovmi (mivka, voda ...) in pojavi (veter, svetloba, senca ...),
* posluša zgodbe o naravi,
* sodeluje v pogovoru o tem, kaj mu prija in kaj ne ter kaj lahko stori za dobro počutje (pije, ko je žejen, obleče se, ko ga zebe ipd.),
* se navaja na negovanje svojega telesa (umivanje rok, brisanje nosa, čiščenje zob ...),
* poskuša raznovrstno hrano in se pogovarja o tem,
* se igra z vodo (v vodo meče različne predmete, predmete suši), z ledom,
* se igra z mlinčki in ladjicami…
* se igra s plastičnimi materiali (plastelin, glina), preoblikuje (žica, plastelin, glina ....) in elastične materiale (elastika ...),
* opazuje spremembe na nebu in vremenske pojave.

**MATEMATIKA:**

* šteje kar tako, iz veselja, šteje, ko skače, ko poje pesmice,
* se igra in izdeluje ritmične instrumente, igra se igre, v katerih zazna ritem in ga ponovi,
* opazuje, kje vse se pojavijo številke (na igračah, hišne številke in podobno), se igra s telefonom,
* posnema štetje s prsti pri odraslih in drugih otrocih in se igra s sencami prstov,
* sortira iz enega pladnja v dve škatlici,
* se igra z odraslim igre ena meni, ena tebi,
* opazuje vzorce na oblačilih, igračah, vsakdanjih predmetih, slikah, fotografijah (zidno okrasje, mozaiki, labirinti, grški vzorci, ograje na trdnjavah).

** **

Pripravila: vzgojiteljica Nataša Živkovič